ÚRAD VLÁDY
SLOVENSKEJ REPUBLIKY
    sekcia vládnej legislatívy

								      Na rokovanie vlády SR
								     dňa 7. septembra 2005
								     K materiálu č. 13982/2005                     
                                                                                      K bodu č.7

	 				S T A N O V I S K O

k návrhu zákona, ktorým sa mení a dopĺňa zákon č. 129/2002 Z. z. o integrovanom záchrannom systéme v znení zákona č. 579/2004 Z. z. - k novému zneniu

I

Návrh zákona, ktorým sa mení a dopĺňa zákon č.129/2002 Z. z. o integrovanom záchrannom systéme v znení zákona č. 579/2004 Z. z. predkladá na rokovanie vlády Slovenskej republiky minister vnútra Slovenskej republiky V. Palko.
II

Účelom návrhu zákona je najmä reagovať na poznatky vyplývajúce z aplikačnej praxe  a tiež zmeny  prijatých všeobecne záväzných právnych predpisov, ktoré podmienili úpravu zaradenia záchranných zložiek.
	
V dôvodovej správe sa uvádza, že návrh zákona nebude mať dopad na štátny rozpočet, nevyžiada si zvýšené nároky na pracovné sily a nemá vplyv na zamestnanosť, tvorbu pracovných miest a ani na životné prostredie, čo zobralo na vedomie aj Ministerstvo financií SR.

Podľa predkladateľa  je návrh zákona v súlade s Ústavou Slovenskej republiky, ústavnými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná.
	
Návrh zákona sa predkladá na rokovanie vlády Slovenskej republiky bez rozporu.
	III

Legislatívna rada vlády SR návrh zákona, ktorým sa mení a dopĺňa zákon č.129/2002 Z. z. o integrovanom záchrannom systéme v znení zákona č. 579/2004 Z. z. prerokovala 19. júla 2005 a odporučila návrh zákona predložiť na rokovanie vlády po zapracovaní jej pripomienok a odporúčaní.

IV

Sekcia vládnej legislatívy Úradu vlády SR konštatuje, že predkladateľ zapracoval všetky pripomienky legislatívnej rady (5 pripomienok), a preto odporúča návrh zákona schváliť  v predloženom znení.

Bratislava 15. augusta 2005
Vypracovala: J. Fischerová

									Štefan G r m a n
									generálny riaditeľ
   								    sekcie vládnej legislatívy